Peterhofi maakond

Peterhofi maakond (vene Петергофский уезд; 1849. aastani Oranienbaumi maakond (vene Ораниенбаумский уезд)) oli Venemaa keisririigi, Vene SFNV haldusüksus (maakond) Peterburi kubermangus.

Maakond eksisteeris aastatel 1780–1923. Maakonnalinn oli kuni 1849. aastani Oranienbaum ja seejärel Peterhof. 

Maakond piirnes põhjas Soome lahega, idasuunal Peterburi linnaga ja Tsarskoje Selo maakonna, läänesuunal Jamburgi maakonnaga.

Maakonnas asusid: Oranienbaum, Peterhof, Kroonlinn Kotlini saarega, Strelna.

Maakonda läbis Tallinna–Peterburi postimaantee Jamburgi postimaantee osa ja  Balti raudtee osa ning Peterburi-Oranienbaumi raudtee.

1923. aastal liideti Detskoje Selo ja Peterhofi maakond Troitski maakonnaks.

1897. aasta Venemaa rahvaloenduse järgi elas maakonnas 140 547 inimest, kellest 67,7% olid venelased, soomlasi oli 13,2%, eestlasi oli 6,2%, isureid 4,7 %.

Peterhofi maakonda kuulusid Venemaa Evangeelse Luterliku kiriku Lääne-Ingerimaa praostkonna Kupanitsa, Moloskovitsa, Kaprio, Tyrö, Serepetta kihelkonna luteriusu kogudused ning vene õigeusu kiriku kogudused.

pisi|400px|Peterhofi maakond (1916)

1890. aastal kuulusid Peterhofi maakonda 11 valda:
Begunitsõ vald (keskusega Begunitsõ külas),
Vitino vald (keskusega Vitino külas),
Voronino vald (keskusega Globitsõ/ soome k. Klopitsa külas),
Gostlitsõ vald (keskusega Globitsõ/Kosteritsa külas), 
Gubanitsõ vald (keskusega Gubanitsõ/Kupanitsa külas), 
Kovaši vald (keskusega Kovaši/Hevaa külas), 
Šungorovo vald (keskusega Krasnoselskaja Podstava/Hiekka külas).
 Koporje vald (keskusega Koporje/Kaprio külas), 
 Meduši vald (keskusega Staro-Meduši/Metussi külas), 
 Oranienbaumi vald (keskusega Peniki/Penikkala külas), Oranienbaumi ja Peterhofi juures 
Ropša  vald (keskusega Ropša/Ropsu külas), 

 Kirjandus 
 Справочная книжка Петергофского уезда С.-Петербургской губернии. — СПб.: Скоропеч. Либермана, 1895. — 72 с.


Kategooria:Venemaa Keisririigi maakonnad
Kategooria:Ingeri ajalugu